चुनाव आयोग और अन्य राष्ट्रीय और क्षेत्रीय दलों के साथ बैठक के बाद सोमवार को कांग्रेस ने कहा कि 70 प्रतिशत से अधिक पार्टियां बैलेट पेपर से चुनाव के पुराने सिस्टम की वापसी चाहती हैं. कांग्रेस के प्रवक्ता अभिषेक सिंघवी ने कहा कि कई ने राज्यों के हालिया चुनावों में इलेक्ट्रॉनिक वोटिंग मशीन (ईवीएम) में आई खराबी की रिपोर्ट चिंताजनक है और यह फिर से बैलेट पेपर से चुनाव की मांग करता है.